Κλάδεος

Ο Κλάδεος ή Κλαδέος είναι ποταμός της Ηλείας γνωστός από την αρχαιότητα, ένας από τους παραποτάμους του Αλφειού. Από τους αρχαίους Έλληνες είχε προσωποποιηθεί και απεικονιζόταν σε αγάλματα όπως στο ανατολικό αέτωμα του Ναού του Δία στην ΟλυμπίαΟλυμπία, ναός του Δία, υπήρχε δε και βωμός του κοντά στο βωμό της Άρτεμης πίσω από το Ηραίο.

Πηγάζει στην περιοχή του ΛάλαΚαντόπουλος, Αλφειός και λίγο μετά τις πηγές του σχηματίζει μικρό φαράγγι, εκεί υπάρχει και το φυσικό πέτρινο γεφύρι που αποκαλείται Θεογέφυρο. Στο τέλος της πορείας του περνά από την Αρχαία Ολυμπία όπου και χύνεται στον Αλφειό στα ριζά του Κρόνιου λόφουΕφημερίδα "Έθνος", Αρχαία Ολυμπία: σε Ολυμπιακούς ρυθμούς .

Στην αρχαιότητα, στο ύψος της Αρχαίας Ολυμπίας που συναντά τον Αλφειό, οι όχθες των δύο ποταμών ήταν κατάφυτες από ελαιώνα. Σε κοντινή απόσταση από τον ποταμό, υπήρχαν λουτρά όπου πλένονταν οι αθλητές, καθώς και οι Θέρμες Κλαδέου που χτίστηκαν στη Ρωμαϊκή εποχήΕθνικός Κήρυξ, Το Περιοδικό,  Οι Ηλείοι της Αμερικής και η Ηλεία, τεύχος Σαββάτου 17 και Κυριακής 18 Αυγούστου 2013. Στην αρχαιότητα πλημμύριζε και δημιουργούσε πολλές καταστροφές. Ανασκαφές έχουν φέρει στο φως αντιπλημμυρικά τοιχία από την αρχαιότητα και τους Ρωμαϊκούς χρόνουςο Κλάδεος και αρχαία Ολυμπία , Κέντρο περιβαλλοντολογικής εκπαίδευσης Κρεστένων.

 Παραπομπές 

Κατηγορία:Ποταμοί της Ηλείας
Κατηγορία:Πρόσωπα της ελληνικής μυθολογίας
Κατηγορία:Αρχαία Ολυμπία
Κατηγορία:Παραπόταμοι του Αλφειού
Κατηγορία:Γεωγραφικοί σχηματισμοί της Ηλείας